CELEX: 62019TN0715
Language: bg
Date: 2019-10-21 00:00:00
Title: Дело T-715/19: Иск, предявен на 21 октомври 2019 г. — Wagenknecht/Европейски съвет

17.2.2020   
            
            
               BG
            
            
               Официален вестник на Европейския съюз
            
            
               C 54/51
            
         
      Иск, предявен на 21 октомври 2019 г. — Wagenknecht/Европейски съвет
      (Дело T-715/19)
      (2020/C 54/57)
      Език на производството: английски
      
         Страни
      
      
         Ищец: Lukáš Wagenknecht (Пардубице, Чешка република) (представител: A. Dolejská, адвокат)
      
         Ответник: Европейски съвет
      
         Искания
      
      Ищецът моли Общия съд:
      
                  —
               
               
                  да установи неправомерно бездействие на Европейския съвет по отношение на конфликта на интереси на г-н Andrej Babiš, чешкият министър-председател, във връзка с бюджета на Съюза.
               
            
         Твърдения и основни доводи
      
      Ищецът излага шест твърдения в подкрепа на иска.
      
                  1.
               
               
                  Първото твърдение е, че ищецът е приканил Европейския съвет да предприеме действия с писмо от 5 юни 2019 г., а на 10 юни 2019 г. му е изпратил покана да действа на основание член 265 ДФЕС, като се е обърнал към него с молба да не кани г-н Andrej Babiš, в твърдян конфликт на интереси, на заседанието на Европейския съвет от 20 юни 2019 г., на което по точка 4 от дневния ред се обсъжда бюджетът на Съюза.
                  
                              —
                           
                           
                              Ищецът отбелязва, че въпреки това на 20 юни 2019 г. чешкият министър-председател, г-н Babiš, в твърдян конфликт на интереси, е присъствал на заседанието на Европейския съвет, на което по точка 4 от дневния ред се обсъжда бюджетът на Съюза.
                           
                        
            
                  2.
               
               
                  Второто твърдение е, че отговорът на Европейския съвет на поканата за действие на ищеца е неясен и противоречив, тъй като не определя позицията му.
               
            
                  3.
               
               
                  Третото твърдение е, че ищецът е пряко засегнат от бездействието на Европейския съвет, който не изключва г-н Babiš от обсъжданията относно бъдещия бюджет на Съюза в заседанието на Европейския съвет, тъй като:
                  
                              i.
                           
                           
                              не е необходим никакъв друг междинен акт, за да се изключат лица в конфликт на интереси от заседание на Европейския съвет; и
                           
                        
                              ii.
                           
                           
                              правното положение на ищеца е засегнато, тъй като той е: a) избран представител на Чешкия сенат, натоварен в качеството на член на специална сенатска комисия, създадена за целта, да разследва твърдения конфликт на интереси на чешкия министър-председател; и б) бъдещ конкурент на кандидатите от партия ANO 2011, контролирана от чешкия министър-председател.
                           
                        
            
                  4.
               
               
                  Четвъртото твърдение е, че личното засягане на ищеца във връзка с твърдяното бездействие на Европейския съвет с оглед на твърдения конфликт на интереси на чешкия министър-председател, г-н Babiš, възниква от:
                  
                              i.
                           
                           
                              конституционно задължение за упражняване на контрол за правилното приемане на правните актове на Съюза, включително на неговия бюджет (Многогодишната финансова рамка 2021—2027 г.);
                           
                        
                              ii.
                           
                           
                              конституционно задължение, от което възниква право да се упражнява контрол над чешкия министър-председател, действащ в рамките на Европейския съвет, включително задължение за отговорно упражняване на функцията на член на специалната сенатска комисия, натоварена с разследването на твърдения конфликт на интереси на чешкия министър-председател, г-н Babiš;
                           
                        
                              iii.
                           
                           
                              избирането на ищеца в чешкия сенат през 2018 г. в конкуренция с кандидати от партията ANO 2011, контролирана от чешкия министър-председател.
                              Ищецът твърди, че отказ на Съда да допусне настоящото дело, би бил равносилен на отказ от правосъдие, водещ до реална невъзможност на членовете на националните парламенти да контролират членовете на своите правителства във връзка с действията им, осъществявани в рамките на Европейския съвет и на Съвета.
                           
                        
            
                  5.
               
               
                  Петото твърдение е, че е налице задължение на Европейския съвет за противодействие на конфликт на интереси съгласно член 325, параграф 1 ДФЕС и член 61, параграф 1 от Финансовия регламент (1).
                  
                              —
                           
                           
                              Ищецът твърди, че са изпълнени всички условия за изпълнение на задължението на Европейския съвет да действа, за да предотврати или неутрализира твърдения конфликт на интереси на чешкия министър-председател, г-н Babiš.
                           
                        
            
                  6.
               
               
                  Шестото твърдение е за нарушение на задължението на Европейския съвет по член 325, параграф 1 ДФЕС и посочения член 61, параграф 1 от Финансовия регламент.
               
            
         (1)  Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012 (OB L 193, 2018 г., стр. 1).